text: Robotter kom til Fanø
  07 juni 2012 kl. 07.17
  Center for det Maritime Sundhedsvæsen på Fanø har anskaffet patient-robotter, der kan blive syge på kommando.
  Centret uddanner sømænd til sygdomsbehandlere, som skal behandle kolleger, der bliver syge på et skib langt fra læger og sygehuse.
  De nye robotter eller simulations patienterne er koblet til en computer og kan derfor både trække vejret og tale, sømændene kan måle blodtryk og puls samt anlægge kateter, give injektioner, hjertemassage og meget andet.
  Sygdomsbehandlerne på skibene bliver bistået af læger på Radio Medical Danmark, som er placeret på Sydvestjysk Sygehus i Esbjerg.
  Center for det Maritime Sundhedsvæsen, som er en del af Søfartsstyrelsen, har eksisteret siden 1994 og har til huse på den tidligere navigationsskole i Nordby.
  Centret har 12 ansatte. Mellem 1.200 og 1.400 søfolk kommer på kursus hvert år.
  